==Historie==
Die Zeit blev grundlagt i 1946 på en licens fra den [[Storbritannien|britisk]]e militærregering. Grundlæggerne var fire personer, som allerede under den sidste del af [[2. Verdenskrig]] havde lagt planer for udgivelsen af en borgerlig ugeavis. Den første udgave kom på gaden den [[21. februar]] 1946. Den ledende blandt udgiverne, juristen Gerd Bucerius, købte efterhånden de øvrige grundlæggere ud og blev eneejer. Bucerius havde fra 1949 også aktiemajoriteten i selskabet, som udgav det illustrerede ugeblad [[Stern]], hvis overskud i de første mange år finansierede Die Zeits underskud. Gerd Bucerius havde på forskellig måde kontrol med Die Zeit indtil sin død i [[1995]]. Året efter overgik ejerskabet til mediekoncernen Georg von Holtzbrinck.
Historie Foreninger Organisationer